CELEX: 31981R1270
Language: el
Date: 1981-05-13 00:00:00
Title: Κανονισμός (ΕΟΚ) αριθ. 1270/81 τής Επιτροπής τής 13ης Μαΐου 1981 περί καθορισμού τών λεπτομερειών εφαρμογσής σχετικά μέ τή χορήγηση πριμοδοτήσεως κατά τή γέννηση μόσχων γιά τήν περίοδο 1981/82

Avis juridique important

|

31981R1270

Κανονισμός (ΕΟΚ) αριθ. 1270/81 τής Επιτροπής τής 13ης Μαΐου 1981 περί καθορισμού τών λεπτομερειών εφαρμογσής σχετικά μέ τή χορήγηση πριμοδοτήσεως κατά τή γέννηση μόσχων γιά τήν περίοδο 1981/82  

Επίσημη Εφημερίδα αριθ. L 128 της 14/05/1981 σ. 0011 - 0012

***** ΚΑΝΟΝΙΣΜΟΣ (ΕΟΚ) αριθ. 1270/81 ΤΗΣ ΕΠΙΤΡΟΠΗΣ  της 13ης Μαΐου 1981  περί καθορισμού των λεπτομερειών εφαρμογής σχετικά με τη χορήγηση πριμοδοτήσεως κατά τη γέννηση μόσχων για την περίοδο 1981/82  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονσιμό (ΕΟΚ) αριθ. 1120/81 του Συμβουλίου της 28ης Απριλίου 1981 περί της χορηγήσεως πριμοδοτήσεως κατά τη γέννηση των μόσχων στην Ιταλία (1), και ιδίως το άρθρο 2,  τον κανονισμό (ΕΟΚ) αριθ. 878/77 του Συμβουλίου της 26ης Απριλίου 1977 περί των τιμών συναλλάγματος που εφαρμόζονται στο γεωργικό τομέα (2), όπως τροποποιήθηκε τελευταία από τον κανονισμό (ΕΟΚ) αριθ. 850/81 (3), και ιδίως το άρθρο 4 παράγραφος 3 και το άρθρο 5 παράγραφος 1,  Εκτιμώντας:  ότι, κατά το άρθρο 1 του κανονισμού (ΕΟΚ) αριθ. 1120/81, η Ιταλία εξακολουθεί να χορηγεί για την περίοδο 1981/82 πριμοδότηση για κάθε μόσχο που γεννήθηκε στην επικράτειά της και ζεί, ακόμη, έξι μήνες μετά τη γέννησή του· ότι πρέπει να γίνει αναγνώριση των μόσχων που δύνανται να αποτελέσουν αντικείμενο της πριμοδοτήσεως αυτής, με σκοπό την αποφυγή απάτης ·  ότι ο κανονισμός (ΕΟΚ) αριθ. 878/77 προβλέπει, όσον αφορά τις επιπτώσεις επί των δικαιωμάτων και των υποχρεώσεων που υφίστανται κατά την τροποποίηση ενός αντιπροσωπευτικού συντελεστή, την εφαρμογή των διατάξεων του κανονισμού (ΕΟΚ) αριθ. 1134/68 του Συμβουλίου (4), οι οποίες προβλέπονται για την τροποποίηση της αναλογίας μεταξύ της ισοτιμίας του νομίσματος ενός Κράτους μέλους και της αξίας της λογιστικής μονάδος· ότι, εν τούτοις, κατά το άρθρο 4 παράγραφος 3 του κανονισμού (ΕΟΚ) αριθ. 878/77, επιτρέπεται η παρέκκλιση εκ των προαναφερθεισών διατάξεων·  ότι για τον καθορισμό του ποσού της ενισχύσεως σε εθνικό νόμισμα, ως συντελεστής μετατροπής πρέπει να λαμβάνεται υπόψη ο αντιπροσωπευτικός συντελεστής που εφαρμόζεται την ημέρα που το ζώο συμπληρώνει τους έξι μήνες·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η πριμοδότηση που αναφέρεται στο άρθρο 1 του κανονισμού (ΕΟΚ) αριθ. 1120/81 χορηγείται, κατόπιν αιτήσεως του παραγωγού, εάν αποδεικνύεται, προς ικανοποίηση της αρμόδιας αρχής, ότι ο μόσχος γεννήθηκε στην Ιταλία κατά την περίοδο 1981/82, ότι έχει αναγνωρισθεί και ότι ζεί, ακόμη, έξι μήνες μετά τη γέννησή του.  2. Το ενιαίο ποσό της πριμοδοτήσεως αυτής των 32 ECU καταβάλλεται σε μία δόση, το αργότερο εντός 90 ημερών μετά από την ημερομηνία αποδοχής της αιτήσεως από την αρμόδια αρχή.  3. Ο αντιπροσωπευτικός συντελεστής που λαμβάνεται υπόψη στα πλαίσια του παρόντος κανονισμού είναι ο συντελεστής που εφαρμόζεται, σύμφωνα με τον κανονισμό (ΕΟΚ) αριθ. 878/77, την ημέρα που το ζώο συμπληρώνει τους έξι μήνες.  Άρθρο 2  Η Ιταλία λαμβάνει όλα τα αναγκαία μέτρα για να εξασφαλίσει τον έλεγχο τηρήσεως των διατάξεων του παρόντος κανονισμού.  Άρθρο 3  1. Η Ιταλία ανακοινώνει στην Επιτροπή, το αργότερο εντός δέκα ημερών μετά από την ημερομηνία θέσεως σε εφαρμογή αυτών, τα μέτρα που έχουν ληφθεί για την εφαρμογή του καθεστώτος της εν λόγω πριμοδοτήσεως, και ιδίως τα μέτρα σχετικά με την αναγνώριση των μόσχων με ανεξίτηλη σήμανση ή με οποιοδήποτε άλλο αντίστοιχο μέσο.  2. Η Ιταλία ανακοινώνει στην Επιτροπή, το αργότερο ένα μήνα μετά από τη λήξη του μήνα στον οποίο αναφέρονται οι ανακοινώσεις αυτές, τον αριθμό των ζώων για τα οποία χορηγήθηκε η πριμοδότηση κάθε μήνα.  Άρθρο 4  ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την επομένη ημέρα της λήξεως εφαρμογής του καθεστώτος που προβλέπεται στο άρθρο 1 του κανονισμού (ΕΟΚ) αριθ. 1667/80 του Συμβουλίου (5).  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Μαΐου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 30. 4. 1981, σ. 12.  (2) ΕΕ αριθ. L 106 της 29. 4. 1977, σ. 27.  (3) ΕΕ αριθ. L 90 της 4. 4. 1981, σ. 1.  (4) ΕΕ αριθ. L 188 της 1. 8. 1968, σ. 1.  (5) ΕΕ αριθ. L 166 της 1. 7. 1980, σ. 10.